Video: Lae klere teen die sweetAdam Tas het dié keer sy goeie vriend en sangkollega Juan Boucher genooi om saam te kom jag. (Foto: ‘n Skermgreep uit die video.) In hierdie episode van Byt en buskruit besoek die span Shammah Game Lodge, een van die mooiste jagplase tussen die klowe in Noordwes. Adam Tas het dié keer sy goeie vriend en sangkollega Juan Boucher genooi om saam te kom jag. Saam beleef die twee een van die grootste avonture en moeilikste jagtogte op die reeks tot dusver. Oudergewoonte deel Tas ook weer ŉ jagwenk in die week se episode. Die keer verduidelik hy hoe jy kan aantrek om in die winter warm te bly vir die jagtog sonder dat jou sweet jou posisie aan die wild verklap.